钦定古今图书集成/明伦汇编/氏族典/第441卷 > 《廖用贤尚友录》 > 蒋沇
## 钦定古今图书集成/明伦汇编/氏族典/第441卷 > 《廖用贤尚友录》 > 蒋沇

按《唐书蒋钦绪传》：“钦绪子沇，少有名，以孝廉授洛阳
尉，迁监察御史。与兄演、溶、弟清俱为才吏，有名天宝
间，乾元中，历陆浑、盩厔、咸阳、高陵四县令，美政流行。
以刑部郎中擢御史中丞，东都副留守，再迁大理卿，
持法明审。德宗出奉天，沇奔行在，为贼所拘，欲诱署
伪职，沇绝食不应命。京师平，擢右散骑常侍，卒。”